text: Sydjyske ministre kan stå til udskiftning
  21 november 2016 kl. 19.48
  Hvis de politiske forhandlinger ender med en ny regering hvor både Liberal Alliance og de Konservative er med, så betyder det ændringer på ministerposterne.
  Ifølge TV SYDs politiske kommentator Poul Erik Thomsen så er det ikke sandsynligt, at alle de sydjyske ministre de bliver siddende.
  Lige nu så er Ellen Trane Nørby, Hans Christian Schmidt og Troels Lund Poulsen fra Venstre ministre, der er valgt i TV SYDs sendeområde.
  Derudover er der flere ministre med tilknytning til regionen. Det gælder Ulla Tørnæs, Bertel Haarder og Peter Christensen.
  Ifølge Poul Erik Thomsen så har især Liberal Alliance to oplagte ministeremner, der kan tage over i et af ministerierne. Det gælder Anders Samuelsen og Mette Bock.
  
  